Document ID: 31977R1496

31977R1496
L 167/8
JURNALUL OFÍCIAL AL UNIUNII EUROPENE
REGULAMENTUL (CEE) NR. 1496/77 AL COMISIEI
din 4 iulie 1977
privind comunicările între statele membre și Comisie în sectorul viermilor de mătase
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 845/72 al Consiliului din 24 aprilie 1972 de stabilire a unor măsuri speciale de încurajare a creșterii viermilor de mătase (1), în special articolul 4,
având în vedere Regulamentul (CEE) nr. 867/77 al Consiliului din 26 aprilie 1977 de instituire a unui ajutor suplimentar în sectorul viermilor de mătase pentru campania 1977/1978 (2), în special articolul 5,
întrucât, în vederea asigurării bunei funcționări a regimului de ajutor prevăzut în Regulamentele (CEE) nr. 845/72 și (CEE) nr. 867/77, este necesar să se prevadă ca anumite date privind situația producției și plata acestor ajutoare să fie comunicate periodic Comisiei de către statele membre producătoare;
întrucât măsurile prevăzute în prezentul regulament sunt în conformitate cu avizul Comitetului de gestionare a inului și cânepii,
ADOPTĂ PREZENTUL REGULAMENT:
Articolul 1
În ceea ce privește ajutorul prevăzut la articolul 2 alineatul (1) din Regulamentul (CEE) nr. 845/72 și ajutorul suplimentar prevăzut în Regulamentul (CEE) nr. 867/77, statele membre producătoare comunică Comisiei, pentru fiecare dintre aceste ajutoare:
1.
în cursul celei de-a doua luni după data limită pentru depunerea cererii de ajutor:
(a)
numărul de cereri de ajutor prezentate în timpul campaniei în curs;
(b)
numărul de cutii cu semințe care fac obiectul cererilor prevăzute la litera (a);
(c)
cantitatea de coconi produși din aceste semințe;
2.
în cursul lunii următoare celei în care trebuie să se încheie plata ajutorului care se acordă pentru campanie, numărul de cutii pentru care:
(a)
s-a stabilit dreptul la ajutor;
(b)
nu s-a recunoscut dreptul la ajutor;
(c)
dacă este cazul, nu s-a stabilit încă dreptul la ajutor.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 iulie 1977.

Labels: 12
19
6